stanford-oval/wikipedia huggingface dataset:
การยุบอาราม
การยุบอาราม

อารามที่ทรงยุบหลายแห่งก่อตั้งมาตั้งแต่สมัยแองโกล-แซกซัน แต่ส่วนใหญ่ในบรรดาอารามที่ถูกยุบจำนวน 825 แห่งเป็นอารามที่ก่อตั้งในระหว่างคริสต์ศตวรรษที่ 11 ถึงคริสต์ศตวรรษที่ 12 ในช่วงที่การก่อตั้งเป็นที่นิยมกันอย่างแพร่หลาย ซึ่งทำให้อารามในคริสต์ศตวรรษที่ 16 มีอำนาจควบคุมการแต่งตั้งนักบวชท้องถิ่นราวหนึ่งในสามของอังกฤษและมีรายได้ราวครึ่งหนึ่งของรายได้ทั้งหมดทางศาสนา การยุบอารามจึงเป็นการยึดอสังหาริมทรัพย์โดยกฎหมายครั้งใหญ่ที่สุดตั้งแต่การพิชิตอังกฤษของชาวนอร์มันในคริสต์ศตวรรษที่ 11 ของพระเจ้าวิลเลียมที่ 1
การเปลี่ยนแปลงทางศาสนาบนแผ่นดินใหญ่ยุโรปนอกจากจะมีผลในการทำลายสิ่งก่อสร้างทางศาสนาแล้วก็เกิดจากความไม่พึงพอใจของชนหมู่มากและนักบวชที่มีตำแหน่งต่ำต่ออำนาจและความมั่งคั่งของสถาบันคริสต์ศาสนา ในอังกฤษการปฏิรูปทางศาสนาในระยะแรกมาจากบุคคลผู้มีอำนาจสูงสุดในสังคมและค่อยเผยแพร่ลงมายังหมู่ชนต่างจนกลายเป็นการต่อต้านโดยทั่วไป
การยุบอารามมีผลทำให้เกิดความเปลี่ยนแปลงในทางพิธีกรรมทางศาสนาในวัดในอังกฤษ แต่การเปลี่ยนแปลงของคริสต์ทศวรรษ 1530 มีข้อที่คล้ายคลึงกับบทบัญญัติสิบข้อของนักปฏิรูปโปรเตสแตนต์ที่พิมพ์ในปี ค.ศ. 1530 โดยทอมัส แครนเมอร์ (Thomas Cranmer) เพียงไม่กี่ข้อและเมื่อเริ่มเกิดขึ้นก็ได้รับการต่อต้านอย่างรุนแรง บทบัญญัติสิบข้อถูกยุบเลิกไปเมื่อพระเจ้าเฮนรีที่ 8 ทรงพอพระทัยที่จะดำเนินตามระบบอนุรักษนิยมของบทบัญญัติหกข้อของปี ค.ศ. 1539 โดยนักเทววิทยาศาสนาคริสต์ชาวเยอรมัน ซึ่งเป็นกฎที่ใช้กันต่อมาจนสิ้นรัชสมัยของพระองค์
ข้อมูลเพิ่มเติม

พระเจ้าเฮนรีที่ 8 แห่งอังกฤษ
แองกลิคัน
คริสตจักรแห่งอังกฤษ
กล้องถ่ายภาพสนามกว้าง 3

กล้องถ่ายภาพสนามกว้าง 3 (อังกฤษ: Wide Field Camera 3) คือ กล้องที่จะถูกนำไปติดตั้งบนกล้องโทรทรรศน์อวกาศฮับเบิลในวันที่ 7 สิงหาคม ค.ศ. 2008 ใช้สำหรับถ่ายคลื่นที่ตามองเห็น มันจะเป็นอุปกรณ์วิทยาศาสตร์ที่ทันสมัยที่สุดที่ใช้ถ่ายคลื่นที่ตามองเห็นของกล้องฮับเบิลและเป็นอุปกรณ์ตัวสุดท้ายของกล้องฮับเบิล
รายละเอียด

กล้องถ่ายภาพสนามกว้าง 3 มีอุปกรณ์ถ่ายเทประจุ (CCD) ที่ใช้ถ่ายคลื่นที่ตามองเห็นและคลื่นอัลตราไวโอเลต จำนวน 2 ตัว ขนาด 2048x4096 พิกเซล และมีอุปกรณ์ถ่ายเทประจุที่ใช้ถ่ายคลื่นอินฟราเรดความยาวคลื่นไม่เกิน 1,700 นาโนเมตร 1 ตัว ขนาด 1024 x 1024 พิกเซล
ดูเพิ่ม

กล้องถ่ายภาพสนามกว้างและดาวเคราะห์
กล้องถ่ายภาพสนามกว้างและดาวเคราะห์ 2
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
กลิตเตอร์ / เฟทเท็ตด์

"กลิตเตอร์ / เฟทเท็ตด์" (อังกฤษ: giltter / fated) เป็นซิงเกิลลำดับที่ 41 ของอายูมิ ฮามาซากิ และเป็นซิงเกิลแรกหลังจากออกซิงเกิล "บลูเบิร์ด" เมื่อปีก่อน ขึ้นชาร์ตออริกอนในอันดับที่ 1 โดยมียอดขายรวมประมาณ 160,000 ชุด[ต้องการอ้างอิง]
เพลง "กลิตเตอร์" เป็นเพลงประกอบโฆษณา ZESPRI Kiwi, เพลง "เฟทเท็ตด์" เป็นเพลงประกอบภาพยนตร์เรื่อง "ไคเด็น" และเพลง "ซีเคร็ต" เป็นเพลงประกอบภาพยนตร์ฮ่องกงเรื่อง "Confession of Pain" นอกจากนี้เพลง "ซีเคร็ต" ยังบรรจุไว้ในอัลบั้ม ซีเคร็ต อีกด้วย
มิวสิกวิดีโอของเพลง "กลิตเตอร์" และ "เฟทเท็ตด์" ได้นำมาสร้างเป็นเรื่องราวในภาพยนตร์สั้น "距愛 ～Distance Love～" โดยมีน ฌอน ยู นักแสดงชาวฮ่องกงเป็นพระเอกมิวสิกวิดีโอ ถ่ายทำในฮ่องกง
ดิสแทนส์เลิฟ

มิวสิกวิดีโอ "กลิตเตอร์" เป็นเรื่องราวของอายูมิที่ได้ไปโปรโมตอัลบั้ม ซีเคร็ต และ อะเบสท์ทู ที่ฮ่องกงและได้พบกับบอร์ดี้การ์ดหนุ่มที่มาช่วยไว้ตอนถูกนักข่าวเบียดจนเกือบหกล้ม จากนั้นขณะถ่ายทำมิวสิกวิดีโออยู่โคมไฟประกอบฉากได้ตกลงมา แต่โชคดีที่ได้บอร์ดี้การ์ดหนุ่มมาช่วยไว้ ต่อมาได้ส่งข้อความผ่านทางเครื่องแปลภาษา ในขณะที่อายูมิได้หลบหนีแฟนเพลงที่วิ่งตามก็ได้บอร์ดี้การ์ดหนุ่มผู้นั้นช่วยไว้จนก่อให้เกิดความรักในที่สุด แต่ด้วยความแตกต่างกันของคนสองคนจึงต้องแอบซ่อนความสัมพันธ์เอาไว้ โดยก่อนที่อายูมิจะกลับได้ให้แหวนคล้ายที่สร้อยของฌอนเอาไว้เป็นที่ระลึกก่อนกลับที่พักไป
ในขณะที่มิวสิกวิดีโอเพลง "เฟทเท็ตด์" เป็นเรื่องราวในขณะที่ฌอนยังคิดหนักเกี่ยวกับความรักของสองคนในอ่างน้ำเขาก็ฝันร้ายขึ้นมาจนทำให้ตัวเองสับสนไปหมด วันต่อมาในขณะที่อายูมิกำลังแถลงข่าวเธอได้เผลอปัดแก้วน้ำตกลงบนพื้น แต่ก็ไม่มีอะไรเกิดขึ้น โดยก่อนกลับเธอได้ส่งข้อความกับฌอนว่าจะทำพิธีแต่งงานกันลับๆในคืนนี้ แต่ในขณะที่อายูมิกำลังเดินทางไปโบสถ์นั้นเอง เธอได้เห็นสภาพรถมอร์เตอร์ไซต์ที่ฌอนขับมาประสบอุบัติเหตุจนเสียชีวิต เธอเสียใจเป็นอย่างมาก และได้นั่งร้องไห้อยู่ริมน้ำ โดยที่ฉากจบของ "距愛 ～Distance Love～"จะอยู่ที่ร่มสองคันที่ว่างเปล่า
รายชื่อเพลง

กลิตเตอร์ "original mix"
เฟทเท็ตด์ "original mix"
ซีเคร็ต "original mix"
กลิตเตอร์ "original mix -Instrumental-"
เฟทเท็ตด์ "original mix -Instrumental-"
มิวสิกวิดีโอ

"距愛 ～Distance Love～"(glitter / fated) short film <18min.>
การแสดงสด

13 กรกฎาคม พ.ศ. 2550 - Music Station - "Glitter"
13 กรกฎาคม พ.ศ. 2550 - Music Fighter - "Fated"
14 กรกฎาคม พ.ศ. 2550 - CDTV - "Glitter"
16 กรกฎาคม พ.ศ. 2550 - Hey!Hey!Hey! - "Glitter"
20 กรกฎาคม พ.ศ. 2550 - Music Japan - "Glitter"
20 กรกฎาคม พ.ศ. 2550 - Music Station - "Fated"
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 18 กรกฎาคม พ.ศ. 2550 | Oricon Daily Charts | #1 |  |  |  |
| 18 กรกฎาคม พ.ศ. 2550 | Oricon Weekly Charts | #1 | 110,165 | 166,204 | 11 สัปดาห์ |
| 18 กรกฎาคม พ.ศ. 2550 | Oricon Monthly Charts | #3 |  | 166,204 |  |
| 18 กรกฎาคม พ.ศ. 2550 | Oricon Yearly Charts | #39 |  | 166,204 |  |

| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
อำเภออู่ทอง

| อำเภออู่ทอง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe U Thong
ที่ว่าการอำเภออู่ทอง
คำขวัญ: แหล่งรอยพระพุทธบาท เกียรติประกาศเรื่องทอผ้า เจ้าพ่อพระยาจักร ถิ่นรักไทยทรงดำ ถ้ำเสือพระดี มีคอกช้างดิน ถิ่นเก่าน้ำตก
แผนที่จังหวัดสุพรรณบุรี เน้นอำเภออู่ทอง
พิกัด: 14°22′32″N 99°53′32″E﻿ / ﻿14.37556°N 99.89222°E﻿ / 14.37556; 99.89222
ประเทศ:  ไทย
จังหวัด: สุพรรณบุรี
พื้นที่
 • ทั้งหมด: 630.29 ตร.กม. (243.36 ตร.ไมล์)
ประชากร (2564)
 • ทั้งหมด: 120,436 คน
 • ความหนาแน่น: 191.08 คน/ตร.กม. (494.9 คน/ตร.ไมล์)
รหัสไปรษณีย์ : 72160, 72220(เฉพาะตำบลสระยายโสม สระพังลาน และดอนมะเกลือ)
รหัสภูมิศาสตร์: 7209
ที่ตั้งที่ว่าการ: ที่ว่าการอำเภออู่ทอง หมู่ที่ 6  ตำบลอู่ทอง อำเภออู่ทอง จังหวัดสุพรรณบุรี 72160
 ส่วนหนึ่งของสารานุกรมประเทศไทย
อู่ทอง เป็นอำเภอที่ตั้งอยู่ในจังหวัดสุพรรณบุรี แต่เดิมมีชื่อเมื่อแรกตั้งว่า อำเภอจรเข้สามพัน แบ่งเขตการปกครองออกเป็น 10 ตำบล ต่อมาได้ย้ายที่ว่าการอำเภอมาตั้งอยู่ในบริเวณเมืองโบราณท้าวอู่ทอง และเปลี่ยนชื่ออำเภอเป็น "อำเภออู่ทอง" ในปี 2482 ปัจจุบันแบ่งการปกครองออกเป้น 13 ตำบล
ที่ตั้งและอาณาเขต

ทิศเหนือ ติดต่อกับอำเภอดอนเจดีย์
ทิศตะวันออก ติดต่อกับอำเภอเมืองสุพรรณบุรี อำเภอบางปลาม้า และอำเภอสองพี่น้อง
ทิศใต้ ติดต่อกับอำเภอสองพี่น้อง
ทิศตะวันตก ติดต่อกับอำเภอพนมทวน อำเภอห้วยกระเจา และอำเภอเลาขวัญ (จังหวัดกาญจนบุรี)
ประวัติศาสตร์

เมืองโบราณอู่ทองตั้งอยู่ฝั่งตะวันตกของแม่น้ำจระเข้สามพัน มีลักษณะเป็นรูปวงรีขนาด 1,850 x 820 เมตร มีคูน้ำคันดินล้อมรอบ ทิศตะวันตกเป็นเขารางกะปิด เขาคำเทียม และเขาพระ ทิศตะวันออกเป็นที่ราบกักเก็บน้ำ นอกเมืองมีแนวคันดินเป็นถนนโบราณเรียกว่า "ถนนท้าวอู่ทอง" และแนวคันดินรูปเกือกม้าเรียกว่า "คอกช้างดิน" คงจะเป็นเพนียดคล้องช้างโบราณหรือสระเก็บน้ำในศาสนาพราหมณ์
เมืองโบราณแห่งนี้มีร่องรอยการอยู่อาศัยของชุมชนตั้งแต่ก่อนสมัยประวัติศาสตร์ตอนปลาย 2,500-2,000 ปีมาแล้ว โดยพบเครื่องมือหินขัด ภาชนะดินเผา แวปั่นด้ายดินเผา เป็นต้น ต่อมาชุมชนแห่งนี้ได้พัฒนาตนเองไปสู่สังคมเมืองสมัยประวัติศาสตร์ในราวพุทธศตวรรษที่ 5-9 ทำการติดต่อค้าขายกับต่างชาติ เช่น เวียดนาม จีน อินเดีย ตะวันออกกลาง และยุโรป มีบทบาทเป็นศูนย์กลางทางการค้าและเมืองท่าร่วมสมัยกับเมืองออกแก้ว (ทางภาคใต้ของประเทศเวียดนามในปัจจุบัน) ได้พบลูกปัดแก้ว เหรียญกษาปณ์ เหรียญโรมันสมัยจักรพรรดิวิกโตรีนุส เป็นต้น อู่ทองได้รับรูปแบบทางศาสนาและศิลปกรรมแบบอมราวดีจากอินเดีย ได้พบปฏิมากรรมดินเผารูปพระสงฆ์ 3 รูปอุ้มบาตร และพระพุทธรูปปั้นนาคปรกศิลปะแบบอมราวดี เป็นต้น ศาสตราจารย์ชอง บวสลีเย เชื่อว่าเมืองอู่ทองน่าจะเป็นราชธานีแห่งอาณาจักรสุวรรณภูมิที่พระเจ้าอโศกมหาราชได้ทรงส่งพระสมณทูตเข้ามาเผยแพร่พระพุทธศาสนาเมื่อ พ.ศ. 270-311 นายพอล วิตลีย์เชื่อว่า เมืองจินหลินตั้งอยู่ที่เมืองอู่ทอง เป็นรัฐสุดท้ายที่พระเจ้าฟันมันแห่งอาณาจักรฟูนันปราบได้ในพุทธศตวรรษที่ 9
เมื่ออาณาจักรฟูนันสลายลงในปลายพุทธศตวรรษที่ 11 รัฐทวารวดีได้เจริญขึ้นมาแทนที่ในลุ่มแม่น้ำเจ้าพระยาตอนล่างและรุ่งเรืองสูงสุดในราวพุทธศตวรรษที่ 11-16 โดยมีบันทึกของพระภิกษุเหี้ยนจังได้กล่าวถึงอาณาจักรโตโลโปตี้ (หมายถึง "ทวารวดี") และได้พบเหรียญเงินจารึกว่า "ศฺรีทฺวารวตี ศฺวรปุณฺยะ" เป็นการยืนยันการมีตัวตนของอาณาจักรทวารวดี โดยมีเมืองอู่ทองเป็นเมืองหลวงและเป็นศูนย์กลางของพระพุทธศาสนา ศาสนาพราหมณ์ วัฒนธรรมทวารวดี ประชาชนนับถือพระพุทธศาสนานิกายเถรวาทเป็นหลัก ใช้ภาษามอญ ยึดคติทางศาสนารูปแบบศิลปะคุปตะจากอินเดีย โบราณสถานโบราณวัตถุที่พบในเมืองอู่ทองเป็นศิลปกรรมในสมัยทวารวดี เช่น เศียรพระพุทธรูปทองคำ เจดีย์ พระพุทธรูปปางประทานธรรมจักร ในขณะเดียวกันศิลปะศรีวิชัยซึ่งนับถือพระพุทธศาสนานิกายมหายานก็ได้เผยแพร่เข้ามา โดยได้พบพระโพธิสัตว์อวโลกิเตศวรและพระโพธิสัตว์ปัทมปาณิ
เมืองอู่ทองได้หมดความสำคัญและร้างไปในราวพุทธศตวรรษที่ 16 จึงรอดพ้นจากอิทธิพลเขมรที่เข้ามามีอำนาจมากในราวพุทธศตวรรษที่ 18 ในรัชสมัยของกษัตริย์ขอมนักสร้างผู้ยิ่งใหญ่ คือ พระเจ้าชัยวรมันที่ 7 โดยปรากฏเมืองโบราณสุพรรณบุรีเจริญขึ้นมาแทนที่
ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวแห่งกรุงรัตนโกสินทร์ ได้มีการเปลี่ยนแปลงระบบบริหารราชการแผ่นดิน แบ่งหัวเมืองต่าง ๆ ออกเป็นมณฑล เมือง อำเภอ และตำบล อำเภออู่ทองจึงเกิดขึ้นเมื่อ พ.ศ. 2448 โดยมีชื่อเมื่อแรกตั้งว่า อำเภอจรเข้สามพัน แบ่งเขตการปกครองออกเป็น 10 ตำบล ต่อมาทางราชการได้พิจารณาเห็นว่า ท้องที่อำเภอจรเข้สามพันเป็นที่ตั้งของเมืองโบราณที่เรียกว่า "เมืองท้าวอู่ทอง" จึงได้ย้ายที่ว่าการอำเภอจากหมู่บ้านจรเข้สามพันมาตั้ง ณ บริเวณเมืองโบราณท้าวอู่ทอง และให้เปลี่ยนชื่ออำเภอจรเข้สามพันเป็น อำเภออู่ทอง เพื่อให้สอดคล้องกับประวัติศาสตร์ ตั้งแต่ปี พ.ศ.  2482
ภูมิประเทศ

พื้นที่ในอำเภออู่ทอง  แบ่งออกได้เป็น  3  ลักษณะคือ
ภูมิประเทศแบบภูเขาและที่สูง สภาพพื้นที่เป็นลูกคลื่นลอนลาดสลับกับลอนชันจนถึงเทือกเขาสูงชัน ภูเขาที่พบส่วนใหญ่เป็นภูเขาหินปูน ซึ่งในปัจจุบันได้มีการเปิดให้เอกชนเข้ามาสัมปทานทำการระเบิดหินอยู่เป็นจำนวนมาก ได้แก่  พื้นที่บางส่วนของตำบลบ้านโข้ง  ตำบลดอนคา  ตำบลหนองโอ่ง  ตำบลพลับพลาไชย  ตำบลอู่ทอง
ภูมิประเทศแบบลูกคลื่นลอนลาด  ลักษณะเป็นพื้นที่ถัดจากเขตภูเขา  ได้แก่  พื้นที่ในเขตตำบลบ้านโข้ง  ตำบลดอนคา  ตำบลหนองโอ่ง  ตำบลอู่ทอง  ตำบลจรเข้สามพัน
ภูมิประเทศแบบที่ราบลุ่มแม่น้ำจรเข้สามพัน  เป็นบริเวณมีความอุดมสมบูรณ์  ได้แก่  พื้นที่ในเขตตำบลอู่ทอง  ตำบลจรเข้สามพัน  ตำบลสระยายโสม  ตำบลสระพังลาน  ตำบลดอนมะเกลือ  ตำบลยุ้งทลาย  ตำบลเจดีย์
สภาพพื้นที่ทั่วไปเป็นภูเขาและมีพื้นที่สูงทางด้านตะวันตกขึ้นไปจนถึงทางด้านตะวันตกเฉียงเหนือ  ส่วนพื้นที่ราบอยู่ทางด้านทิศตะวันออก  มีลำน้ำสายหลักคือ  ลำน้ำจรเข้สามพัน  และลำน้ำสายย่อย  ปัจจุบันลำน้ำส่วนใหญ่ตื้นเขิน
ภูมิอากาศ

สภาพภูมิอากาศมีลักษณะคล้ายกับบริเวณพื้นที่อื่นในพื้นที่ราบภาคกลาง  คือ  มี  3  ฤดูกาล  คือ
ฤดูร้อน ประมาณ  3  เดือน  (กุมภาพันธ์ - เมษายน)
ฤดูฝน ประมาณ  6  เดือน  (พฤษภาคม - ตุลาคม)
ฤดูหนาว ประมาณ  3  เดือน  (พฤศจิกายน -  มกราคม)
การแบ่งเขตการปกครอง > การปกครองส่วนภูมิภาค

อำเภออู่ทองแบ่งเขตการปกครองออกเป็น 13 ตำบล 154 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | อู่ทอง |  |  | (U Thong) |  |  |  |  | 8. | ดอนคา |  |  | (Don Kha) |  |
| 2. | สระยายโสม |  |  | (Sa Yai Som) |  |  |  |  | 9. | พลับพลาไชย |  |  | (Phlapphla Chai) |  |
| 3. | จรเข้สามพัน |  |  | (Chorakhe Sam Phan) |  |  |  |  | 10. | บ้านโข้ง |  |  | (Ban Khong) |  |
| 4. | บ้านดอน |  |  | (Ban Don) |  |  |  |  | 11. | เจดีย์ |  |  | (Chedi) |  |
| 5. | ยุ้งทะลาย |  |  | (Yung Thalai) |  |  |  |  | 12. | สระพังลาน |  |  | (Sa Phang Lan) |  |
| 6. | ดอนมะเกลือ |  |  | (Don Makluea) |  |  |  |  | 13. | กระจัน |  |  | (Krachan) |  |
| 7. | หนองโอ่ง |  |  | (Nong Ong) |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภออู่ทองประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลตำบลอู่ทอง ครอบคลุมพื้นที่บางส่วนของตำบลอู่ทอง
เทศบาลตำบลสระยายโสม ครอบคลุมพื้นที่บางส่วนของตำบลสระยายโสม
เทศบาลตำบลขุนพัดเพ็ง ครอบคลุมพื้นที่ตำบลสระยายโสม (นอกเขตเทศบาลตำบลสระยายโสม)
เทศบาลตำบลบ้านดอน ครอบคลุมพื้นที่ตำบลบ้านดอนทั้งตำบล
เทศบาลตำบลท้าวอู่ทอง ครอบคลุมพื้นที่ตำบลอู่ทอง (นอกเขตเทศบาลตำบลอู่ทอง)
เทศบาลตำบลบ้านโข้ง ครอบคลุมพื้นที่ตำบลบ้านโข้งทั้งตำบล
เทศบาลตำบลกระจัน ครอบคลุมพื้นที่ตำบลกระจันทั้งตำบล
เทศบาลตำบลเจดีย์ ครอบคลุมพื้นที่ตำบลเจดีย์ทั้งตำบล
เทศบาลตำบลจรเข้สามพัน ครอบคลุมพื้นที่ตำบลจรเข้สามพันทั้งตำบล
องค์การบริหารส่วนตำบลยุ้งทะลาย ครอบคลุมพื้นที่ตำบลยุ้งทะลายทั้งตำบล
องค์การบริหารส่วนตำบลดอนมะเกลือ ครอบคลุมพื้นที่ตำบลดอนมะเกลือทั้งตำบล
องค์การบริหารส่วนตำบลหนองโอ่ง ครอบคลุมพื้นที่ตำบลหนองโอ่งทั้งตำบล
องค์การบริหารส่วนตำบลดอนคา ครอบคลุมพื้นที่ตำบลดอนคาทั้งตำบล
องค์การบริหารส่วนตำบลพลับพลาไชย ครอบคลุมพื้นที่ตำบลพลับพลาไชยทั้งตำบล
องค์การบริหารส่วนตำบลสระพังลาน ครอบคลุมพื้นที่ตำบลสระพังลานทั้งตำบล
การคมนาคม

การเดินทางมายังอำเภออู่ทองนั้นสามารถมาได้หลายเส้นทาง เช่น
ทางหลวงหมายเลข 4 (ถนนเพชรเกษม) แยกเข้าทางหลวงหมายเลข 321 (ถนนมาลัยแมน) ที่จังหวัดนครปฐม ผ่านนครปฐม-อำเภอกำแพงแสน-บ้านทุ่งคอก-บ้านสระยายโสม-อู่ทอง  ระยะทางประมาณ 128 กิโลเมตร
ทางหลวงหมายเลข 340 (บางบัวทอง-ชัยนาท) แยกเข้าทางหลวงหมายเลข 357 (ทางเลี่ยงเมืองสุพรรณบุรี) แยกเข้าทางหลวงหมายเลข 321 ผ่านบางบัวทอง-อำเภอลาดบัวหลวง-อำเภอบางปลาม้า-สุพรรณบุรี-บ้านสวนแตง-อู่ทอง ระยะทางประมาณ 122 กิโลเมตร
การศึกษา

ในเขตอำเภออู่ทองประกอบไปด้วยสถานศึกษาระดับมัธยมศึกษา 5 แห่ง ได้แก่
โรงเรียนอู่ทอง ตำบลอู่ทอง
โรงเรียนอู่ทองศึกษาลัย ตำบลอู่ทอง
โรงเรียนสระยายโสมวิทยา ตำบลสระยายโสม
โรงเรียนดอนคาวิทยา ตำบลดอนคา
โรงเรียนรัตนศึกษา ตำบลอู่ทอง
ระดับประถมศึกษา ในเขตตำบลอู่ทอง 5 แห่ง ได้แก่
โรงเรียนอนุบาลบ้านท่าพระยาจักร
โรงเรียนปรีดาวิทย์
โรงเรียนวัดปทุมสราวาส
โรงเรียนภาวนาภิมณฑ์พิทยา
โรงเรียนยอเซฟอุปถัมป์
วิทยาลัย 1 แห่ง ได้แก่
วิทยาลัยการอาชีพอู่ทอง
ระดับอุดมศึกษา 2 แห่ง ได้แก่
มหาวิทยาลัยเวสเทิร์น ตำบลจรเข้สามพัน และ บางส่วนของอำเภอห้วยกระเจา
มหาวิทยาลัยราชภัฏบ้านสมเด็จเจ้าพระยา ศูนย์การศึกษา อู่ทองทวารวดี
แหล่งท่องเที่ยว

วัดเขาดีสลัก
วัดเขาพระศรีสรรเพชรญาราม(วัดเขาพระ)
วัดเขาทำเทียม
วัดเขากำแพง
วัดเขาถ้ำเสือ
พิพิธภัณฑสถานแห่งชาติอู่ทอง
วนอุทยานแห่งชาติพุม่วง
คอกช้างดิน
ป่าพุหางนาค
ศูนย์พันธุ์พืชเพาะเลี้ยง(สวนสวรรค์สุพรรณบุรี)
สถานพยาบาล

เขตอำเภออู่ทองมีโรงพยาบาล 3 แห่ง ได้แก่
โรงพยาบาลอู่ทอง โรงพยาบาลชุมชนขนาด 134 เตียง
โรงพยาบาลธนบุรี-อู่ทอง โรงพยาบาลเอกชนขนาด 60 เตียง
โรงพยาบาลวิภาวดีปิยราษฎร์ โรงพยาบาลเอกชนขนาด 60 เตียง
คูเมืองโบราณอู่ทอง
เขาพระและบริเวณโดยรอบ
ภูเขารูปหัวใจที่เกิดจากการทำเหมืองหินปูนซึ่งปัจจุบันได้เลิกสัมปทานไปแล้ว ตั้งอยู่ในบริเวณเขาทำเทียม เขตตำบลอู่ทอง
แผนที่แสดงเขตการปกครองในอำเภออู่ทอง
ตัวเมืองอู่ทอง มุมมองจากวัดเขาทำเทียม
ถนนเข้าหมู่บ้านคณฑี ภายในเขตอำเภออู่ทอง
รูปปั้นพระเจ้าอู่ทอง บริเวณวัดเขาพระศรีสรรเพชญาราม
จุดชมทิวทัศน์บนป่าพุหางนาค วนอุทยานแห่งชาติพุม่วง
โรงพยาบาลอู่ทอง โรงพยาบาลประจำอำเภอ
การแผ่รังสีเชเรนคอฟ

การแผ่รังสีเชเรนคอฟ หรือ ปรากฏการณ์เชเรนคอฟ (อังกฤษ: Cherenkov radiation) ตั้งชื่อเพื่อเป็นเกียรติแก่ พาเวล อะเลกเซเยวิช เชเรนคอฟ (Pavel Alekseyevich Cherenkov) นักวิทยาศาสตร์ชาวรัสเซียผู้ค้นพบปรากฏการณ์ ซึ่งอธิบายถึงการแผ่รังสีของอนุภาคที่มีประจุไฟฟ้า เมื่อเคลื่อนที่ในน้ำด้วยความเร็วที่มากกว่าความเร็วของแสงในน้ำ ดังนั้นเมื่อกรวยแสงมาถึงผนังเครื่องตรวจหาจะปรากฏลักษณะเป็นวง ๆ ลักษณะคล้ายกับกรวยของการเกิดคลื่นกระแทกของคลื่นเสียงนั่นเอง เครื่องตรวจหาจะบันทึกเวลาที่มาถึงได้
จากการค้นพบในครั้งนี้ทำให้เชเรนคอฟได้รับรางวัลโนเบลสาขาฟิสิกส์ในปี พ.ศ. 2501
การผจญภัยของบิลลี่และแมนดี้

| การผจญภัยของบิลลี่และแมนดี้ |
| --- | --- |
ประเภท: ผจญภัย ตลกร้าย Comedy horror จินตนิมิต แอนิเมชัน เสี้ยวหนึ่งของชีวิต Slapstick
สร้างโดย: แมกซ์เวลล์ อะตอมส์
เขียนโดย: แมกซ์เวลล์ อะตอมส์ Gord Zajac Alex Almaguer ซี. เอช. กรีนบลาตต์ แอรอน สปริงเกอร์ Michael Diederich เบรตต์ แวรอน นินา บาร์เกล เจอเรอมี บาร์เกล เคร็ก เลวิส Ian Wasseluk
กำกับโดย: แมกซ์เวลล์ อะตอมส์("Meet the Reaper") เดฟ เบรน (ซีซันที่ 1) อาร์. ไมเคิล ลีแมน (ซีซันที่ 6) ฟิล คัมมิงส์ (ซีซันที่ 3–4) คริส เชอร์วูด (ซีซันที่ 6) Matt Engstrom (ซีซันที่ 6) จูลี ฮาชิงูจิ Randy Myers (ซีซันที่ 1–4) ไบรอัน โฮแกน (ซีซันที่ 1) Robert Alvarez (ซีซันที่ 1–4) Shaun Cashman (ซีซันที่ 2–6) กอร์ดอน เคนต์ (ซีซันที่ 6) แพต ชินางาวะ (ซีซันที่ 1) Eddy Houchins (ซีซันที่ 4–6) ซู เพอร์รอตโต (ซีซันที่ 4–5) John McIntyre (ซีซันที่ 1) Russell Calabrese (ซีซันที่ 4–6) Brian Sheesley (ซีซันที่ 2–3) ผู้ควบคุมผู้กำกับ: John McIntyre (ซีซันที่ 1) กับ จูลี ฮาชิงูจิ (ซีซันที่ 2–6)
เสียงของ: เกรก อีเกิลส์ Richard Steven Horvitz เกรย์ ดีไลล์ วาเนสซา มารแชลล์ เจนนิเฟอร์ เฮล
ผู้ประพันธ์ดนตรีแก่นเรื่อง: Gregory Hinde กับ Drew Neumann
ผู้ประพันธ์เพลง: Gregory Hinde กับ Drew Neumann กาย มูน (ค.ศ.2001-2002 ในตอน Grim & Evil เท่านั้น)
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 6
จำนวนตอน: 77 (รวมช่วงของ Grim & Evil และตอนพิเศษ) 160 ช่วง (รายชื่อตอน)
การผลิต
ผู้อำนวยการผลิต: แมกซ์เวลล์ อะตอมส์ For Cartoon Network Studios (ซีซัน 2–6): ไบรอัน เอ. มิลเลอร์ For Cartoon Network: ลินดา ซีเมนสกี (ซีซัน 1–2) กับ Jay Bastian
ผู้อำนวยการสร้าง: วินเซนต์ เดวิส (ซีซัน 1) หลุยส์ เจ. คัก (ซีซัน 5–6; ผู้กำกับ, ซีซัน 1–4) ผู้ควบคุมผู้กำกับ: Shaun Cashman (ซีซัน 6) กับ เก็นน์ดีย์ ทาร์ทาโคฟสกี (บทนำ)
ความยาวตอน: 7 นาที (ช่วง Grim & Evil) 7–22 นาที (ช่วง Grim & Evilในซีรีส์ฉบับเต็ม)
บริษัทผู้ผลิต: การ์ตูนเน็ตเวิร์กสตูดิโอส์ ฮันนา-บาร์เบอรา (บทนำเท่านั้น)
ออกอากาศ
เครือข่าย: การ์ตูนเน็ตเวิร์ค
ออกอากาศ: Grim & Evil เริ่ม: 24 สิงหาคม ค.ศ. 2001 (2001-08-24) – 18 ตุลาคม ค.ศ. 2002 (2002-10-18) ซีรีส์ดั้งเดิม: 13 มิถุนายน ค.ศ. 2003 (2003-06-13) – 12 ตุลาคม ค.ศ. 2008 (2008-10-12)
การแสดงที่เกี่ยวข้อง
  Grim & Evil (2001–2003)  Underfist: Halloween Bash (2008)  Evil Con Carne 
การผจญภัยของบิลลี่และแมนดี้ (อังกฤษ: The Grim Adventures of Billy & Mandy) สร้างโดย "แมกซ์เวลล์ อะตอมส์" (Maxwell Atoms) การ์ตูนเรื่องนี้เป็นเรื่องราวของ "เดอะ กริม รีปเปอร์" (The Grim Reaper) ยมทูตที่ต้องมาเป็นเพื่อนรักตลอดกาลของเด็กสองคน บิลลี่และแมนดี้ เพราะว่าตนเองแพ้เกมลิมโบ้ที่เด็กทั้งสองคนทำข้อแลกเปลี่ยนไว้เพื่อแลกกับวิญญาณแฮมสเตอร์ของบิลลี่ที่ตนต้องมาเก็บ
แรกเริ่มการ์ตูนเรื่องนี้กับการ์ตูนเรื่อง "อีวิล คอน คาร์เน่" (Evil Con Carne) ได้ฉายอยู่ในเรื่องเดียวกันในชื่อ "กริมและอีวิล" (Grim & Evil) แต่ต่อมาทางการ์ตูนเน็ตเวิร์คต้องการสร้างการ์ตูนตอนเรื่องยาวเรื่อใหม่ โดยให้โหวตกันผ่านอินเทอร์เน็ตในชื่อรายการ Big Pick โดยในรอบสุดท้ายมีผู้ผ่านเข้ารอบคือ กริมและอีวิล, เกิดอะไรขึ้นกับโรบ็อท โจนส์ และ Longhair and Doubledome ในท้ายที่สุดกริมและอีวิลก็เป็นผู้ชนะ จึงได้มีการแยกการ์ตูนเรื่องนี้เป็นสองเรื่องคือเรื่องการผจญภัยของบิลลี่และแมนดี้ และ อีวิล คอน คาร์เน่
เนื้อเรื่อง

เมื่อแฮมสเตอร์ของบิลลี่ที่ชื่อ "คุณสนั๊คเกิ้ล" ตาย ยมทูต กริม รีปเปอร์จึงมารับวิญญาณของมัน แต่แมนดี้เพื่อนของบิลลี่ได้ท้าให้กริมแข่งเกมลิมโบ้ ถ้าชนะก็จะได้วิญญาณแฮมสเตอร์ไป แต่ถ้าแพ้ กริมต้องเป็นเพื่อนรักของบิลลี่กับแมนดี้ไปตลอดกาล เมื่อกริมแพ้ กริมเลยต้องอยู่กับเด็กทั้งสองเรื่อยมา (โดยไม่เต็มใจอย่างยิ่ง)
กล้ามเนื้อโปรเนเตอร์ ควอดราตัส

| กล้ามเนื้อโปรเนเตอร์ ควอดราตัส  (Pronator quadratus) |
| --- | --- |
กล้ามเนื้อชั้นลึกในด้านหน้าของปลายแขน (กล้ามเนื้อโปรเนเตอร์ ควอดราตัสแสดงด้วยสีน้ำเงิน)
รายละเอียด
จุดยึด: พื้นผิวด้านใกล้กลางและด้านหน้าของกระดูกอัลนา
จุดเกาะ: พื้นผิวด้านข้างและด้านหน้าของกระดูกเรเดียส
หลอดเลือดแดง: หลอดเลือดแดงแอนทีเรียร์อินเตอร์ออสเซียส
ประสาท: เส้นประสาทมีเดียน (เส้นประสาทแอนทีเรียร์อินเตอร์ออสเซียส)
การกระทำ: คว่ำปลายแขน
ตัวต้าน: กล้ามเนื้อสุพิเนเตอร์
ตัวระบุ
ภาษาละติน: musculus pronator quadratus
TA98: A04.6.02.038
TA2: 2493
FMA: 38453
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อโปรเนเตอร์ ควอดราตัส (อังกฤษ: Pronator quadratus; PQ) เป็นกล้ามเนื้อรูปสี่เหลี่ยมที่อยู่บนส่วนปลายของปลายแขน ทำหน้าที่คว่ำมือ
เนื่องจากกล้ามเนื้อนี้อยู่ในพื้นที่ด้านหน้าของปลายแขน (anterior side of the arm) จึงถูกเลี้ยงด้วยเส้นประสาทแอนทีเรียร์อินเตอร์ออสเซียส (anterior interosseous nerve) ซึ่งเป็นแขนงของเส้นประสาทมีเดียน (median nerve) และถูกเลี้ยงโดยหลอดเลือดแดงแอนทีเรียร์อินเตอร์ออสเซียส (interosseous artery)
จุดเกาะต้นและจุดเกาะปลาย

ใยกล้ามเนื้อวิ่งในแนวตั้งฉากกับทิศทางของแขน มาจากส่วนปลายสุด 1/4 ของกระดูกอัลนาด้านหน้าไปยังส่วนปลายสุด 1/4 ของกระดูกเรเดียสด้านหน้า
หน้าที่

เมื่อกล้ามเนื้อโปรเนเตอร์ ควอดราตัสหดตัว จะดึงด้านข้างของกระดูกเรเดียสเข้าหากระดูกอัลนา ทำให้ปลายแขนคว่ำลง กล้ามเนื้อนี้ยังช่วยให้กระดูก 2 ท่อนของปลายแขนยึดติดกัน
ภาพอื่นๆ

มุมมองด้านหน้าของกระดูกปลายแขนข้างซ้าย
ภาคตัดขวางของปลายกระดูกปลายแขน
เส้นประสาทฝ่ามือชั้นลึก
แหล่งข้อมูลอื่น

114294862 ที่ GPnotebook
สื่อเรื่องกล้ามเนื้อของมหาวิทยาลัยวอชิงตัน pronatorquadratus
Pronator+quadratus+muscle จากเว็บไซต์  eMedicine Dictionary
กล้ามเนื้อคอราโคเบรเคียลิส

| กล้ามเนื้อคอราโคเบรเคียลิส  (Coracobrachialis muscle) |
| --- | --- |
กล้ามเนื้อชั้นลึกของหน้าอกและต้นแขนด้านหน้า และขอบเขตของรักแร้ (กล้ามเนื้อคอราโคเบรเคียลิสแสดงด้วยสีน้ำเงิน)
ด้านหน้าของรยางค์บนข้างขวา (กล้ามเนื้อคอราโคเบรเคียลิสอยู่ทางขวาของภาพ ชื่ออยู่ลำดับที่ 4 นับจากล่าง)
รายละเอียด
จุดยึด: โคราคอยด์ โพรเซสของกระดูกสะบัก
จุดเกาะ: ด้านใกล้กลางของกระดูกต้นแขน
หลอดเลือดแดง: หลอดเลือดแดงแขน
ประสาท: เส้นประสาทมัสคิวโลคิวทาเนียส
การกระทำ: หุบกระดูกต้นแขนเข้า
ตัวระบุ
ภาษาละติน: musculus coracobrachialis
TA98: A04.6.02.017
TA2: 2468
FMA: 37664
ศัพท์ทางกายวิภาคของกล้ามเนื้อ[แก้ไขบนวิกิสนเทศ]
กล้ามเนื้อคอราโคเบรเคียลิส (อังกฤษ: Coracobrachialis) เป็นกล้ามเนื้อที่เล็กที่สุดในบรรดากล้ามเนื้อ 3 มัดที่เกาะอยู่กับโคราคอยด์ โพรเซส (coracoid process) ของกระดูกสะบัก (scapula) (กล้ามเนื้ออีก 2 มัดที่เหลือคือกล้ามเนื้อเพคทอราลิส ไมเนอร์ (pectoralis minor) และกล้ามเนื้อไบเซ็ปส์ เบรคิไอ (biceps brachii)) กล้ามเนื้อนี้อยู่ที่ส่วนบนและส่วนด้านใกล้กลางของแขน
จุดเกาะต้นและจุดเกาะปลาย

กล้ามเนื้อนี้เริ่มจากยอดของโคราคอยด์ โพรเซส (coracoid process) ซึ่งร่วมกับปลายจุดเกาะด้านสั้นของกล้ามเนื้อไบเซ็ปส์ เบรคิไอ (Biceps brachii) และจากผนังกั้นระหว่างกล้ามเนื้อ (intermuscular septum) ระหว่างกล้ามเนื้อทั้งสองมัด
จุดเกาะปลายของกล้ามเนื้อนี้เป็นเอ็นกล้ามเนื้อแบน เกาะไปที่รอยประทับที่ส่วนกลางของพื้นผิวและขอบกระดูกด้านใกล้กลางของส่วนกลางของกระดูกต้นแขน ระหว่างจุดเกาะต้นของกล้ามเนื้อไตรเซ็ปส์ เบรคิไอ (Triceps brachii) และ กล้ามเนื้อเบรเคียลิส (Brachialis)
หน้าที่

กล้ามเนื้อคอราโคเบรเคียลิสทำหน้าที่ดึงกระดูกต้นแขนไปด้านหน้า (งอไหล่ (shoulder flexion)) และดึงกระด฿กต้นแขนเข้าหาลำตัว (หุบไหล่ (shoulder adduction))
เส้นประสาทที่เลี้ยง

กล้ามเนื้อมัดนี้เลี้ยงโดยเส้นประสาทมัสคิวโลคิวทาเนียส (musculocutaneous nerve) ซึ่งมาจากส่วนหน้า (anterior division) ของลำประสาทบน (upper trunk; C5, C6) และลำประสาทกลาง (middle trunk, C7) ขอบร่างแหประสาทแขน (brachial plexus)
ภาพอื่นๆ

พื้นผิวด้านหน้าของกระดูกสะบักข้างซ้าย
มุมมองด้านหลังของกระดูกต้นแขนด้านซ้าย
ร่างแหประสาทแขน ของรักแร้ขวา
หลอดเลือดแดงรักแร้และแขนง
หลอดเลือดแดงแขน
หลอดเลือดดำของรักแร้ข้างขวา มองจากด้านหน้า
เส้นประสาทของรยางค์บนข้างซ้าย
แหล่งข้อมูลอื่น

LUC cora
-758120371 ที่ GPnotebook
PTCentral เก็บถาวร 2012-02-04 ที่ เวย์แบ็กแมชชีน